Πάπας Ιωάννης Θ΄

Ο Πάπας Ιωάννης Θ΄ (πέθανε τον Ιανουάριο του 900) ήταν Πάπας της Ρώμης και κυβερνήτης στα Παπικά Κράτη (Ιανουάριος 898 - Ιανουάριος 900).Platina, Bartolomeo (1479), The Lives of the Popes From The Time Of Our Saviour Jesus Christ to the Accession of Gregory VII, Τομ. 1, London: Griffith Farran & Co., σσ. 240–241 Δεν υπάρχουν πολλές πληροφορίες για τα χρόνια που προηγήθηκαν πριν την άνοδο του στον Παπικό θρόνο, γεννήθηκε στο Τίβολι και ο Πάπας Φορμόζος τον διόρισε στο Τάγμα του Αγίου Βενέδικτου. Με την στήριξη των πανίσχυρων Δουκών του Σπολέτο εξελέγη τον Ιανουάριο του 898 νέος Πάπας όταν πέθανε αιφνίδια ο Πάπας Θεόδωρος Β΄.Herbermann, Charles, ed. (1913). "Pope John IX" . Catholic Encyclopedia. New York: Robert Appleton Company Με στόχο να μειώσει τις συγκρούσεις στην Ρώμη ο Ιωάννης Θ΄ πραγματοποίησε στις αρχές του 898 πολλές Συνόδους στην πόλη. Δεν αρκέστηκε μόνο στην αποκατάσταση και την ταφή του Πάπα Φορμόζου που πραγματοποίησε ο προκάτοχος του αλλά διέταξε να καούν όλα τα αρχεία της Πτωματικής Συνόδου που είχε συγκαλέσει ο Πάπας Στέφανος ΣΤ΄.Chisholm, Hugh, ed. (1911). "John IX.". Encyclopædia Britannica. Vol. 15 (11th ed.). Cambridge University Press. σ. 434 Οι κληρικοί που είχε καθαιρέσει ο Στέφανος ΣΤ΄ επανήλθαν ξανά και απαγόρευσε την μεταθανάτια δίκη οποιουδήποτε επισκόπου.

Οι Μοραβιανοί που ήθελαν να διατηρήσουν την ανεξαρτησία τους από τους Γερμανούς ζήτησαν από τον πάπα την άδεια να έχουν ανεξάρτητη ιεραρχία. Ο Ιωάννης Θ΄ αγνόησε τις απειλές των Γερμανών και έδωσε στους Μοραβιανούς την άδεια να εκλέξουν έναν Ορθόδοξο Μητροπολίτη και άλλους τρεις επισκόπους. Παρόλα αυτά, θεωρώντας ότι έπρεπε να ενισχύσει τους δεσμούς της παποσύνης με την αυτοκρατορία, υποστήριξε ανενδοίαστα τον Λαμπέρτο εις βάρος του Αρνούλφου που είχε στεφθεί από τον Φορμόζο. Επιπλέον έπεισε την σύνοδο να ορίσει ότι στο εξής στις ενθρονίσεις Παπών θα γίνονται μόνο αν υπάρχουν αυτοκρατορικοί απεσταλμένοι. Ο ξαφνικός θάνατος του Λαμπέρτου ωστόσο, διέλυσε κάθε προσδοκία από αυτή την συμμαχία. Τον Ιωάννη Θ΄ διαδέχθηκε ο Βενέδικτος Δ΄ (900-903). Ο Ιωάννης Θ΄ πέθανε τον Ιανουάριο του 900 και τον διαδέχθηκε ο Πάπας Βενέδικτος Δ΄ (900–903).

Παραπομπές

Πηγές

Gnocchi, Claudia (2000). "Giovanni IX, papa". Dizionario Biografico degli Italiani, Volume 55: Ginammi–Giovanni da Crema (in Italian). Rome: Istituto dell'Enciclopedia Italiana. 
Claudia Gnocchi: Giovanni IX. In: Massimo Bray (ed.): Enciclopedia dei Papi. Volume 2: Niccolò I, santo, Sisto IV. Istituto della Enciclopedia Italiana, Rome 2000, pp. 52–52 (treccani.it)
Rudolf Schieffer (1991). "Johannes IX". Lexikon des Mittelalters, V: Hiera-Mittel bis Lukanien (in German). Stuttgart and Weimar: J. B. Metzler. col. 540.

Εξωτερικοί Σύνδεσμοι

Άπαντα τα έργα του από την Migne Patrologia Latina με αναλυτικούς καταλόγους

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα